Държавен вестник, бр. 47, 2024 г., стр. 19

БРОЙ  47	
Д Ъ Р Ж А В Е Н  В Е С Т Н И К 	
СТР.  19  
справки и проверки, както и за получаване 
на специализирани данни, които набират и 
поддържат в актуално състояние съобразно 
характера на своите функции. Достъпът до 
тези данни се осъществява по електронен път 
чрез информационния портал на Единната 
информационна точка. Достъпът до данните 
може да се осъществява и чрез предоставя­
не на данни от създадената информационна 
система на енергийното предприятие по 
установен от енергийното предприятие ред.
Г л а в а  п е т а
ИНФОРМАЦИОННИ СИСТЕМИ
Чл. 19. Операторите по чл. 2, ал. 1 и екс­
плоатационните дружества по чл. 2, ал. 2 
създават и поддържат в информационните 
си системи единни кодови номера на енер­
гийните обекти.
Чл. 20. (1) Операторите по чл. 2, ал. 1 
и експлоатационните дружества по чл. 2, 
ал. 2 предоставят достъп до информацион­
ните системи на специализираните карти 
и регистри на административните органи, 
лицата, осъществяващи публични функции, 
и организациите, предоставящи обществени 
услуги, за извършване на справки и проверки, 
както и за получаване на данни, необходими 
им за изпълнение на законови правомощия, 
без заплащане на такса.
(2) Данни по ал. 1 не се предоставят за 
стратегическите обекти и зоните, свързани 
с изпълнението на стратегически дейности, 
определени с Постановление № 181 на Ми­
нистерския съвет от 2009 г. за определяне на 
стратегическите обекти и дейности, които са 
от значение за националната сигурност (ДВ, 
бр. 59 от 2009 г.).
Чл. 21. Специализираните карти и регис­
три се предават в Единна информационна 
точка във формати SHP, KMZ/KML, XLS и 
CSV съгласно изискванията на наредбата по 
чл. 5, ал. 4 от Закона за електронните съоб­
щителни мрежи и физическа инфраструктура.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Единен кодов номер“ е уникален номер, 
чрез който енергийните обекти се посочват 
еднозначно в границите на лицензионната 
територия.
2. „Експлоатационно дружество на хидро­
техническо съоръжение за производство на 
електрическа енергия“ е дружество, което е 
собственик или на което е възложено стопа­
нисването, поддръжката и техническата екс­
плоатация на хидротехническо съоръжение 
за производство на електрическа енергия.
3. „Специализирани карти и регистри“ са 
специализираните карти и регистри по сми­
съла на чл. 32, ал. 1, т. 2 от ЗКИР.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. До одобряване на кадастрална карта 
и кадастрални регистри за дадена територия 
за създаване на специализирани карти се 
ползват плановете и картите, създадени по 
реда на отменения Закон за единния кадас­
тър на Народна република България (обн., 
ДВ, бр. 35 от 1979 г.; отм., бр. 34 от 2000 г.), 
Закона за устройство на територията, Закона 
за собствеността и ползването на земедел­
ските земи и Закона за възстановяване на 
собствеността върху горите и земите от 
горския фонд.
§ 3. До одобряване на формђта на записа 
в цифров вид по чл. 12, т. 5 от ЗКИР специ­
ализираните карти в цифров вид се създават 
съгласно формђта, одобрен от изпълнителния 
директор на АГКК.
§ 4. Указаните размери за условните зна­
ци в приложения № 1 и № 2 са в дименсия 
милиметри.
§ 5. Наредбата се издава на основание 
чл. 32, ал. 3 от Закона за кадастъра и имот­
ния регистър.
§ 6. Операторите на електропреносната и 
електроразпределителните мрежи и експло­
атационните дружества на хидротехнически 
съоръжения за производство на електрическа 
енергия с обща инсталирана мощност над 
20 MW или присъединени към електро­
преносната мрежа създават специализирани 
карти и регистри на съществуващите към 
датата на влизане в сила на наредбата енер­
гийни обекти, съответно хидротехнически 
съоръжения за производство на електрическа 
енергия, в срок до 1 година от влизането 
в сила на наредбата, а експлоатационните 
дружества на хидротехнически съоръжения 
за производство на електрическа енергия с 
обща инсталирана електрическа мощност до 
20 MW включително или присъединени към 
електроразпределителната мрежа – в срок до 
2 години от влизането в сила на наредбата.
Министър на енергетиката: 
Владимир Малинов 
Министър на регионалното развитие 
и благоустройството: 
Виолета Коритарова